
U ZAGREBU 28 SVIBNJA 







Vat ilcan sic a Knjižnica 



NOVO KATALOGIZIRANJE PO 
NAJMODERNIJEM AMERIČKOM UZORU 


KIP SV. TOME 
AKVINSKOGA 
zaštitnika duhovnih nauka, na 
ulazu u radne prostorije va- 
tikanske knjižnice 


RAD U SJAJNIM DVORANAMA 
KNJIŽNICE 

dopušta se svim znanstvenim radnicima, koji uživaju 
posebnu preporuku i prednost 


Lijevo : 

U PREKRASNIM RENESANSNIM 
DVORANAMA NALAZE SE U 
DRAGOCJENIM ŠKRINJAMA I 
ORMARIMA POVELJE PAPINSKOG 
TAJNOG ARKIVA 


A. MERCATI I E. TISSERANT 
prefekti papinskog tajnog arkiva i va- 
tikanske knjižnice 


U krugu: 
KARDINAL 
EHRLE, 
vrhovni upravitelj 
vatikanske knjižnice 


Lijevo : ' 

STARI KATALOG 
, u ulaznoj dvorani 
vatikanske knjižnice 


Naslovna slika: Srebrni relief na &rvatslcof sp omen-bnfls.1 Papi Piju XI. 

prigodom jubilarnog hrvatskog hodočašća o Spasovu ove svete godine. — U srebru izradio Ivo Kerdit 

Papa Sv. Sv. Sv. Majka Sv. Sv. Sv. Papa 
Ivan IV. Venancij Ivan E. Pavao Božja Petar Ivan Kr. Dujam Teodor 


MOZAIK SA SLIKAMA SOLINSKIH MUČENIKA U ORATORIJU SV. VENANCIJA U RIMU 

SVETE USPOMENE IZ NAŠIH KRAJEVA U RIMU 


Kad je izašla prva objava o ovogodišnjem 
hrvatskom hodočašću u Rim, upravio nam je ve- 
liki hrvatski arheolog Don Fran Bulić dopis, u 
kojem među ostalim veli: »Na malo koračaja od 
bazilike sv. Ivana .lateranskog jest i njegova 
krstionica, a u jednom hodniku nadesnu od 
ulaza jest kapela ili oratorij sv. Venancij a, 
prvoga biskupa solinskoga i mučenika duvanj- 
skoga okolo god. 260. sa svim ostalim mučeni- 
cima solinskim god. 304., prenesenima u Rim po 
razorenju Solina, i to baš g. 640. od opata Mar- 
tina po nalogu pape Ivana IV., rodom Dalma- 
tinca. Bilo bi dobro, da se u program hodočašća 
uvrsti i pohod ovom oratoriju mućenika solin- 
skih. Isto tako bi dobro- bilo, da se hodočasnici 
zalete i u nedaleku baziliku Četiriju svetih okru- 
njenih mučenika, koji su za Dioklecijanovo- doba 
mučeni- u Fruškoj gori.« 

Želja velikog otkrivača i širitelja davne slave 
solinske bit će izvršena: hrvatski će hodočasnici 
ovih dana za svog boravka u središtu kršćan- 
stva pobožno pohoditi i ta mjesta, gdje su sahra- 
njene kosti davnih kršćanskih mučenika iz na- 
ših krajeva. O prastaroj mozaičkoj slici solin- 
skih mučenika, koju će hodočasnici vidjeti u ka- 
peli sv. Venancij a, donosimo evo s reprodukcijom 
te slike opis samog dra Frana Bulića: 

U kapeli sv. Venancij a postoji nad oltarom, 
pod kojim se u maloj mramornoj raci čuvaju 
moći solinskih mučenika, krasan mozaik iz če- 
tvrtog vijeka, koji prikazuje te mučenike. 

Na vrhu su među prozorima četiri Evanđelista, 
a sa strane dva mistična grada: Jerusalem i Be- 
tlehem. U izdupku apside je lik Spasitelja, koji 
blagosilje, među anđelima. Tip Spasitelja naliči 


više onomu crkvene klasične umjetnosti 4. i 5. 
vijeka, nego li onomu bizantinske dobe. Pod 
Spasiteljem vidi se zbor svetaca i u sredini BI. 
Dj. Marija prikazana kao posrednica i idealna 
personifikacija Crkve Svetaca. O desnu i o lijevu 
stoje joj dva poglavara apostolska, sv. Petar i 
Pavao. Uz sv. Petra je sv. Ivan Krstitelj, a uz sv. 
Pavla sv. Ivan Evanđelist, uz kojega je sv. Ve- 
nancij, a do sv. Ivana Krstitelja sv. Dujam, oba 
u biskupskom odijelu. Red zatvaraju na jednoj 
strani uz sv. Venancija Papa Ivan IV. Dalmatinac 
(640. — 642.), koji je počeo graditi ovu kapelicu 
u čast sv. Venancija, kojemu prikazuje model 
iste, a na drugoj strani kraj sv. Dujma Papa Teo- 
dor (642. — 649), koji je ovu kapelicu dovršio-. 
Lijepo se uz Papu Ivan IV. redaju: sv. Anastazije, 
tangar po zanatu i mučen u Solinu g. 304., sv. 
Asterij, svećenik i mučenik iz g. 304., sv. Telij 
i sv. Paulinijan, vojnici rimske dvorske straže 
i mučenici solinski iz g. 304. Desno uz Papu Teo- 
dora redaju se opet: sv. Mauro, biskup, koji je- 
dini na ovom mozaiku nije solinski nego istarski 
mučenik, uza nj je sv. Septimij, đakon i muče- 
nik solinski, te sv. Antiohij i sv. Gajan, opet dva 
vojnika rimske carske straže (Dioklecijan je bio 
u doba mučeništva solinskih mučenika na svom 
proputovanju u Solinu i Splitu, gdje je dpšao 
nadgledati gradnju svoje palače). 

Jedna od prednosti, koju ima ovaj veliki, kra- 
sni mozaik lateranski nad ostalim mozaicima u 
Rimu, jest, da se na njemu po prvi put na spo- 
menicima u Rimu i na Zapadu vide u potpunom 
karakteru predstavljena odijela, koja su nosili 
oko polovice 7. vijeka nesamo crkovnjaci, nego 
i osobe građanskoga staleža. 

i spomenik na Kapitoliju. Poče- 
tkom 3. stoljeća sagrađen je 
još sačuvani slavoluk Septimija 
Severa na Forumu i palača na 
Palatinu i Karakaline Terme, za 
cara Dioklecijana g. 284. njegove 
Terme, za cara Konstantina g. 
326. njegov slavoluk. Kad je taj 
car izdao g. 313. Milanski edikt 
o toleranciji kršćanstva, nastale 
su prve bazilike sv. Petra, Pavla, 
Ivana, Križa, Agneze i Lovre. 
Kršćanska je crkva pretvorila 
neke građevine carskog doba u 
crkve i bogomolje i time ih spa- 
sila od očite propasti, jer je za 
vandalske pljačke i seobe naroda 
sav sjaj tih foruma, terma, car- 
skih palača i poganskih rimskih 
hramova propao u prah i pepeo. 
Na gomilama ruševina stao je ni- 
cati korov i pokopao pod sobom 
svu slavu rimskih careva. Sve je 
to palo u zaborav. Na tim mjesti- 
ma i nad tim palačama stao se 
razvijati drugi život, gradile se 
kuće, ulice i trgovi. Izgrađivalo 
se i pregrađivalo otprilike onako, 
kako se dešavalo kod nas s Dio- 
klecijanovom palačom u Splitu, a 
još većma s našim narodnim spo- 
menicima u Solinu, Ninu i dru- 
gdje. Tako je sve to trajalo mno- 
go i mnogo stoljeća, dok se arhe- 
ologija 19. stoljeća nije počela 
zanimati za narodne starine, iska- 
pati ih i rekonstruirati. Tako je u 
Rimu otkopan Forum Romanum 
između Kapitolija te Titova i 
Konstantinova slavoluka. Njego- 
va je slika dovoljno poznata svi- 
ma, koji su bili u Rimu koncem 
prošlog ili početkom ovog sto- 
ljeća. Uz to su bili otkopani ne- 
znatni dijelovi Trajanova Fo- 
ruma. 

Od konca godine 1911. stao/ 
je znameniti historik umjetnosti 
Konrad Riči ispitivati mogućnost 
pročišćenja i izoliranja Carskih 
Foruma. Postavio si je veliku za- 
daću i prešao na goleme predrad- 
nje, jer je kroz godine i godine 
obilazio i proučavao čitavi predio 
Rima, izgrađen nad Carskim Fo- 
rumima. 

Tu nije bilo kuće, dvorišta ni 
podruma koje on nije proučio, da 
nadođe na valjanu i istinitu struk- 
turu tih foruma. Dobio je dapače 
dozvolu, da dva puta prestupi 
klauzuru ženskog samostana ođ 
Navještenja na Augustovu Foru- 


NOVA „VIA DELL’IMPERO* 

Gore: Pogled prema Kapitoliju i spomeniku Viktora Emanuela 
Dolje: Pogled s terase spomenika Viktora Emanuela prema Koloseju 


CARSKI RIM 

NAPISAO DR STJEPAN MARKULIN 


Otkako je grad na sedam bre- 
žuljaka stupio na pozornicu svi- 
jeta, centar je svjetovne i duhov- 
ne veličine. Od njegova osnutka 
(god. 753. prije Krista) bio je 
pod vlasti kraljeva, a zatim glav- 
ni grad Rimske republike (510. 
do 31. pr. Kr.). Iza razorenja 
Kartage i Korinta god. 146. pr. 
Kr. postaje Rim središte cijele 
antikne kulture. God. 49. postaje 
Julije Cezar diktatorom, gradi 
se Bazilika Julija pa Forum i Cir- 
kus Maksimus. Čim je godine 
27. pr. Kr. Oktavijan kao Cezar 
Augustus zasjeo na prestolje, 
stao se graditi Augustov Forum 


s Marsovim hramom, Domus 
Augustina na Palatinu, njegov 
Mauzolej, Marcelov teatar i Pan- 
teon. Iza razorenja Jeruzalema 
(70. po Kr.) sagradio je car Tito 
svoje Terme, Kolosej i svoj sla- 
voluk. Iz konca I. stoljeća po- 
tječe kuća pape Klementa I. ispod 
crkve sv. Klementa. Car Nerva 
(96. — 98.) izgradio je Forum 
Transitorium i Minervin hram, 
car Trajan (98. — 117.) svoj Fo- 
rum i stup i povećao Cirkus 
Maksimus, iza toga car Hadrijan 
Anđeosku tvrđu i most i kupolu 
na Panteonu, car Marko Aure- 
lije svoj stup na Piazza Colonna 

mu. Načinio je sijaset nacrta, ski- 
ca, izmjera i fotografija, te po 
njima rekonstrukciju svih četr- 
naest foruma. Njegov je rekon- 
strukcioni plan carskih foruma 
preuzet god. 1916. u generalni 
regulacioni plan grada Rima i ti- 
me udaren temelj onomu radu, 
što ga je poduzela tek današnja 
talijanska vlada i koji rad čini 
njezin najveći ponos pred cije- 
lim naučnim svijetom. Zato po- 
znavaoci Rima iz početka ovog 
vijeka, kad dođu danas opet u 
Rim, ostaju zapanjeni nad gole- 
mim urbanističkim i arheološkim 
radom, obavljenim u srcu Rima 
u nepotpunih deset godina. 

Tko pozna strukturu grada Ri- 
ma, zna, da mu je glavna os 
Korzo kralja Umberta I., koji 
vodi od Piazza del Popolo do 
Piazza Venezia. Tik ovoga trga 
nalazi se monumentalni spomenik 
kralja Viktora Emanuela s gro- 
bom Neznana junaka, a uza nj 
Kapi toli j, srce staroga i novoga 
Rima: umbilicus Urbis. Taj je 
drevni Kapitolij zajedno sa zna- 
nom Tarpejskom pećinom bio 
ograđen stambenim kućama, ta- 
ko da su na nj bila samo dva po- 
gleda: sprijeda velikim stubištem 
prema gradskoj vijećnici i straga 
s Forum Romanuma. Danas su 
demolirane sve zgrade, što su za- 
štićivale Kapitolij ski brežul j ak, 
odstranjeno sve oko njega, što je 
zastiralo pogled sa svih strana, 
tako da je oslobođena Tarpejska 
pećina, oslobođen sasvim spome- 
nik Viktora Emanuela i Trajanov 
Forum postao jedna jedincata 
cjelina s prostorom pred spo- 
menikom (Foro Italico). Jedina 
zgrada, koja je ostala prislo- 
njena na spomenik, jest stara cr- 
kva i samostan Ara Coeli sa svo- 
jim Stubištem. I oko Trajanova 
Foruma razrušeno je i odstranje- 
no sve, što ga je skučivalo, i 
otvoren je lijep pogled s jedne 
strane na Kapitolij, a s druge 
strane na Trajanove Tržnice 
(Mercati Trajani) i Torre delle 
Milizie. No to još nije sve. Da se 
otkriju carski forumi, srušene su 
sve kuće između Kapitolija i Ko- 
loseja, čime se postiglo u jednu 
ruku to, da je uz Trajanov Fo- 
rum oslobođen još i Augustov 
Forum i Nervin Forum, te s dru- 
ge strane Cezarov Forum, a u 


drugu ruku i to, da je položen 
temelj jednoj veličanstvenoj ce- 
sti, koja se zove Via dell’ Impero 
(ili Via dei Monti), jer prolazi 
kroz najljepše spomenike iz vre- 
mena carstva. Veća svrha tog Pu- 
ta u Brda jest ta, da srce Rima 
»centro dei centri« poveže nepo- 
sredno s Albanskim brdima. Ova 
je cesta zasad izgrađena do Ko- 
loseja, a nastavit će do Lateran- 
skih vratiju i dalje. S druge stra- 
ne spomenutog rimskog centra 
gradi se analogna grandiozna ce- 
sta Via del Mare (Put k Moru), 
koja ima da veže Rim neposre- 
dno s morem. Zasad je izgrađen 
jedan dio te nove ceste od Kapi- 
tolija do Marčelova teatra, a za- 
tim će se produžiti i pripojiti 
k Ostijskoj cesti. Predaleko bi 


nas vodilo, da izbrajamo sve hra- 
move, palače i zgrade, koje su do 
sada otkrivene i rekonstruirane 
na oslobođenim i obnovljenim 
forumima. Navodimo samo to, da 
je na Cezarovu Forumu posta- 
vljena brončana statua Julija Ce- 
zara s natpisom: »Juliju Cezaru, 
vječnom diktatoru«. To je u osta- 
lom temeljna misao, koja vodi 
sve ove radove: obnova veličine 
Cezarova carstva. 

No ne možemo mimoići još je- 
dno znatno djelo. U blizini naj- 
starije isusovačke crkve A1 Gesu 
i uz ulicu Tor’ Argentina srušen 
je čitav blok kuća i iskopana na 
svijetlo svijeta tri hrama još iz 
republikanskog vremena. Danas 
su ti hramovi na Largo Argentina 
veliki ponos rimskoj arheologiji. 

Novac sa Kristovim likom 


Među brojnim novcima, koje 
su pape kovali kroz dugi niz vje- 
kova, ima i takvih, koji na sebi 
nose Spasitelj ev lik. Dva najsta- 
rija od njih ugledala su svijetlo 
između godine 1099. i 1303., a 
nosila su uz napis »Roma Caput 
Mundi« (Rim glava svijeta) i sliku 
našeg Spasitelja, koji blagosilja 
mnoštvo. Slični njima bili su i 
zlatni cekini (šest na broju), koji 
šu kovani nešto kasnije. 

Da opet ugledamo Kristov lik 
na papinskom novcu, treba da 
počekamo do pape Pavla II., koji 
je postao glavom Crkve g. 1464. 
On je skovao preko 70 različi- 
tih novca, od kojih mnogi nose 
Kristovu sliku. Najvažniji je 
onaj zlatnik, koji je imao vrijed- 
nost od četiri cekina, a na sebi 
je imao sliku apostola s Kristom 
na, lađi. Skovao ga je u Folinu 
Emilijan O.rfirji. r 

Siksto IV., koji je god. 1475. 
proslavip znamenitu Svetu godi- 
nu, skovao je zlatnik od 14 ce- 
kina sa slikom Otkupitelja. No- 
vac je vrlo skupocjen i vrlo rije- 
dak. Poslije njega sve do' Julija 
II. ne nalazimo Kristov lik na 
papinskom novcu. 

Lav X., koji je skovao 150 no- 
vaca s raznim slikama, ima i tri 
s likom Kristovim . . . Klement 
VII. na novac od dva cekina met- 
nuo je sliku golog Krista prekri- 
ženih ruku i sa trnovom krunom 
okolo glave. Izradio ga je Ben- 
venuto Cellini. Cellini je za Kle- 
menta VII. izradio i drugi novac 
s Kristovom slikom (»dva karli- 
na«)- Zatim »dva julija« s Kri- 
stom, koji kruni BI. Djevicu. 



Pavao III. izradio je 6 novaca 
s Kristovom slikom, a Julije III. 
novac od šest škuda i više koma- 
da manje vrijednosti s glavom 
Kristovom i Djetešcem Isusom. 
Pije IV. na svoj novac metnuo je 
Krista, koji se diže iz groba, a 
Pije V. lik Otkupitelja. Grgur 
XIII., glasoviti papa, koji je ži- 
vio u vrijeme Bartolomejske no- 
ći i koji je reformirao kalendar 
(»Gregorijanski kalendar«), sko- 
vao je 29 vrsta novaca s Kristo- 



NOVAC S LIKOM SPASITELJA SVIJETA 
od Mateja dei Pasti] 



PRVI NOVCI SA KRISTOVIM LIKOM 


vim likom, napose se ističe onaj, 
koji prikazuje Krista s Magdale- 
nom ili Krista sa Samaritankom 
kod zdenca. On je stavio u pro- 
met u sve preko 400 vrsta no- 
vaca, od zlatnih škuda do- sitnih 
»sesina«, koji imaju razmjernu 
vrijednost od naše dvije pare. 
Siksto V. izradio je 220 tipova 
novaca, a od toga su 22 komada 
s likom Kristovim u različitim 
zgodama njegova života. Novac 
Siksta VI., koji na sebi nosi pri- 
zor, kako Isus predaje Petru 
ključeve, krivotvoren je, kao što 
su bili krivotvoreni i neki drugi 
novci iz te serije, od Rudolfa 
Gonzage, koji je zbog toga bio 
ekskomuniciran. 

Klement VIII. skovao je god. 
1602. novac s Kristovom glavom; 
slično je poslije njega učinio i 
Pavao V. Godine 1623., dok još 
nije bila popunjena papinska sto- 
lica, kardinal Petar Aldobrandini 
izradio je 26 vrsta novca, a od 
tih 13 sa Spasitelj evim likom. Od 
372 vrste, koje je skovao papa 
Urban VIII. za vrijeme od 21 go- 
dinu svoga vladanja, 31 vrsta 
nosi po koji prizor iz Kristova 
života. Na nekima se nalazi i 
slika Svetih vrata, koja su otvo- 
rena prigodom jubileja g. 1625. 
Inocencij X., koji je također 
otvorio Svetu godinu i koji je 
prvi iluminirao kupolu sv. Petra, 
skovao- je 4 vrste novca s Kri- 
stom kod Svetih vrata. Inocencij 
XI. između 300 vrsta novca sko- 
vao je i nekoliko s likom Krista. 
Inocencij XII. je na novcu oti- 
snuo lik Spasitelja, koji drži u 
ruci kuglu zemaljsku. Na tom 
novcu piše: »On je naš mir«, a 
izrađen je godine 1698. To je 
zadnji papinski novac, koji na 
sebi nosi lik Kristov. 


NAGRADE ZA SD. POTVRDU 

Šenoa: ZLATAREVO ZLATO 

uvezano u polukoži Din 60*— 

Šenoa : BRANKA 

uvezano u polukoži Din 60 — 

Kempenac : NASLJEDUJ KRISTA 
uvezano u koži Din 60 — 

KUĆA DOBRE ŠTAMPE 
ZAGREB, TRG KRALJA TOMISLAVA 21 


Za svoja djeca odmah naručite 

„MALU MLAKOST” 

BAZILIKA SV. PETRA U RIMU I KATEDRALA 

SV. PAVLA U LONDONU 


Rim bez bazilike sv. Petra ne bi bio ono, što 
on uistinu jest svemu svijetu. Svakom, tko je bio 
i tko nije bio u Vječnom Gradu, lebdi on pred 
očima po predivnoj bazilici sv. Petra, toj crkvi 
nad svim crkvama svijeta. Svi poznajemo tipičnu 
sliku te papinske bazilike, netko po fotografi- 
jama a mnogi po viđenju. Ona daje onaj posebni 
čar pogledu na cijeli Rim. Odakle god gledao 
Rim s povišega, oko ti zapinje na veličanstvenoj 
Michelangelovoj kupoli bazilike sv. Petra, za- 
ustavlja se na njoj te je se ne može dosta nagle- 
dati. I svaki, tko prvi put dolazi u Rim, ima punu 
svijest, da je u središtu kršćanstva, tek onda, kad 
se nađe u bazilici sv. Petra. Već dolazak na gran- 
diozni trg sv. Petra zanosi te veličanstvenošću 
onoga, što se tvom pogledu tu pruža. A kad stu- 
piš u samu baziliku, u prvi si čas kao malo razo- 
čaran, sve ti se čini mnogo manje, nego što uistinu 
jest. Ali to je samO' varka očiju, još pod dojmom 
one ogromnosti, kojom djeluje vanjština te naj- 
veće crkve svijeta na gledaoca. Tek malo po- 
malo razabireš i prave razmjere nutrine, staješ 
zapanjen pred tom krasotom, što su je tu stvo- 
rili najslavniji graditelji 16. i 17 stoljeća na čelu 
s Bramanteom i Michelangelom. 

Bazilika sv. Petra nema premca na cijelom svi- 
jetu. Ali htjeli su joj ga stvoriti gradnjom angli- 
kanske katedrale sv. Pavla u Londonu, kojom je 
njen genijalni graditelj Wren i po vanjskom iz- 
gledu i po umjetničkoj monumentalnosti htio do- 
stići Michelangelovu gradnju bazilike sv. Petra. 
Međutim kolikogod svakom, tko dođe pred lon- 
donsku katedralu sv. Pavla, odmah upada u oči 
njena sličnost s rimskom bazilikom sv. Petra, 
toliko se ne može odmah na prvi pogled oteti 
dojmu, da londonska imitacija rimske bazilike 
sv. Petra nije dostigla ‘svoj uzor. Već to, što bazi- 
lici sv. Petra pojačava njenu veličanstvenost pro- 
strani, divnom kolonadom okruženi trg, nedostaje 
katedrali sv. Pavla, te je pravo ne možeš ni obu- 


hvatiti pogledom. I veličinom je katedrala sv. 
Pavla manja (tek na petom je mjestu iza bazilike 
sv. Petra), a osobito te se čudno do j ima ono 
mrtviloi nutrine, pa gotovo ni ne osjećaš, da si 
stupio u crkvu, nego u nekakav muzej. A rim- 
skoj bazilici sv. Petra, najdivnijem djelu rene- 
sanse, još pojačava njenu cjelokupnu veličan- 
stvenost osobito to, što, kad u nju stupiš, osje- 
ćaš, da si stupio u zemaljsko središte slave Božje, 
kojoj je namijenjen i sav onaj zanos, što te sred 
ljepote toga hrama svega obuzima i prožima. 

TOMO BARAM 


Stara je vodom preostalom od trljanja obilje- 
žila na podu neku vrst trokuta, sred kojeg je le- 
žao Josip, i pristupivši prvom kutu sobe rekla 
glasno i duboko sabrano: 

»Crnomu kapicu — bijelomu litricu!« Odlila 
je kap u kutu, a sobu je cijelim potom zaplju- 
snula. 'Ponovila je to tri puta. Zatim je uzela 
glineni poklopac, metnula na nj ražareno uglje- 
vlje, zatim je nasula suhfh ovčijih bobica, suhog 
cvijeća blagoslovenog u osmimi Tijelova. Du- 
vala je devet puta, dok se sve ražarilo i tanki 



UNUTRAŠNJOST BAZILIKE SV. PETRA U RIMU 


potok dima potekao u zrak — tad je počela 
momka kaditi i šaptati neku magijsku formulu. 

Zatim je kadila zidove; izišla je napolje i ne 
pazeći na zasipe obišla je kolibu do tri puta, ne 
dišući i neprestano kadeći. 

Mladić je neprekidno ležao istegnut i nepomi- 
čan. Tijelo mu je bilo pokriveno^ modrikastim 
mrljama, nabreklim, suhim i sjajnim. 

Protrljavši ga još jedared vodom ga je ovila 
Augustinka u ponjavu i položila na krevet, a ka- 
snije se pozabavila djecom. 

Međutim je Tomo zatekao načelnika na sta- 
nici, vidio ga, gdje se šeta sa nadzornikom po 
ogromnoj i savršeno prljavoj dvorani III. raz- 
reda. Odmah se kod vrata istegao kao struna i 
čekao je, jer nije imao odvažnosti ni koraka 
dalje pokročiti. 

A oni su išli amo-tamo, tako udubeni u raz- 
govor, da nisu ni opazili njegov ulazak. Koliko 
su puta bliže dolazili, toliko se puta Tomo još 
ukočenije isprsavao i otvarao je usta, ali su se 
tako nekako brzo vraćali, da je uvijek bilo pre- 
kasno. Na koncu je iza duge stanke i čekanja 


SELJAČKI ROMAN 

NAPISAO WLADYSLAW ST. REYMONT 
PREVEO JERONIM KORNER (Nastavak) 

prilike skupio- u sebi svu odvažnost i progovorio 
prigušenim i drhtavim glasom: 

»Gospodine načelniče, molim milost.« 

Načelnik nije čuo, jer je nadzornik poluglasno 
govorio . . . 

»Oslobađam se okrenuti vašu pažnju, gospo- 
dine načelniče, da nam se ne sviđa ni politika Va- 
tikana prema današnjoj Francuskoj.« 

»Prekrasna zemlja, prekrasna,« šapnuo je na- 
čelnik umećući sebi monokl u oko. 

»Zemlja revolucionaraca, masona, ateizma; ze- 
mlja vječite anarhije . /.« 

»Da, ali i zemlja drugog carstva.« 

»Vi se, gospodine načelniče, priklanjate tome, 
što se zove Bonapartizmom?« 

»Prije svega priklanjam se parizmu, monarhiji 
Pariza nad svijetom,« i slatko se smijao sjećanju 
na kozmopolitske šantane i nježno je čupkao 
svoju prosijedu, zaista senatorsku bradu. 

»Molim milost, gospodine načelniče,« rekao je 
opet Tomo, ali nešto glasnije, jer je sve više 
postajao nestrpljiv, i nemir ga je zbog Josipa 
sve više obuzimao. 

»Jeste li, gospodine načelniče, bili dugo u 
Parizu?« 

»Petnaest godina. Jedan mig, velim vam, 
raskošan mig.« 

Ušutio je; nadzornik je frkao duge, guste br- 
kove, a načelnik je sjetno gledao svoje nokte i 
okretao monokl. 

»Gospodine načelniče, molim milost!« zavikao 
je gotovo Tomo, jer misao, da tamo možda Jo- 
sip umire prožela ga je tako oštrim strahom, da 
već nije znao, što da radi. 

Načelnik je čuvši ga stao, prezirno bacio mo- 
nokl na oko i rekao: 

»Ha! Što ti, brate, veliš?« 

Tomo mu se bacio do nogu i govorio brzo i 
nesređeno: 

»Dobio sam otpust, gospodine načelniče, istje- 
rali su me. Petnaest sam godina služio i ostao sam 
bez službe ... ne će da me zaposle . . . petero 
djece ostalo bez kruha . . . Došao sam moliti mi- 
lost kod gospodina načelnika . . . bijeda me tako 
ščepala, da ni daha ne mogu da uhvatim . . . Znam 
svaki posao na plantaciji . . . pošteno sam služio.« 


Zlato naše hrane 


Jajnine 


Makaroni, špageti i tjestenine za juhu. 




460 


Slika desno: 

BAZILIKA SV. PETRA U RIMU U 15. STOLJEĆU 
prigodom gradnje njene veličanstvene kupole 


»Gospođine načelniče, to vam je onaj Tomo 
Baran, cestar, otpušten iz službe zbog krađe že- 
ljezničkog gvožđa.« 

»Nisam krao, gospođine načelniče, a istjerali 
su me . . . Nisam uzeo, govorim kao na svetoj 
ispovijedi . . . Istjerali mene siromaha . , . i miro- 
vinu su mi uzeli, dodatak su mi od plaće uzeli 
kauciju su mi uzeli . . . Ostao sam bez ičega kao 
ovaj prst.« 

»Mogao je biti pozvan na krivičnu odgovor- 
nost,« šapnuo je nadzornik ravnodušno gleda- 
jući u prozor. 

»Vidiš, a zaslužio si zatvor, ha!« rekao je 
ozbiljno načelnik. 

»Zašto sam ja morao ići u tamnicu? Jesam li 
ubio? Jesam li ukrao?« zavikao je Tomo i cijelim 
je tijelom zadrhtao od nagle srdžbe. 

»To se iz samilosti zataškalo, jer ima mnogo 
djece.« 

»-Nisu te zatvorili, jer su imali smilovanja pre- 
ma tvojoj djeci, ha! Moraš biti zahvalan, ha!« 
ponavljao je polako i svečano načelnik. 

NAJDIVNIJA KNJIGA 
OVOGA PROLJEĆA 

jest „Proljeće", roman od Sigrlde Undset 
slavne norveške spisateljice, nagrađene 
Nobelovom nagradom. Taj je roman iza- 
šao već na mnogo evropskih jezika pobi- 
rući svuda najveće uspjehe među onima, 
koji doista žele čitajući roman da prožive 
dubok događaj sami u sebi. To je remek- 
djelo sada izašlo u prekrasnoj opremi t na 
hrvatskom jeziku u izdanju Knjižnice Do- 
brih Romana te nosi hrvatskim čitaljima 
i čitateljicama romana zaista najveću ra- 
dost ovoga proljeća. Cijena je romanu 
60 Din, a za pretplatnike samo 40 Din 

KNJIŽNICA DOBRIH ROMANA 
Zagreb, Trg Kralja Tomislava 21 



»Došao sam đa molim pravednost. Gospodin 
nadzornik zna, što mi je uradio. Gospodin nad- 
zornik sam . . . « 

»Denuncijacija! Odmah će gospodin načelnik 
upoznati naš dragi narod.« 

»Mi nismo ni od djeda ni pradjeda bili denun- 
cijanti pa ne ćemo ni biti. Reći ću, kako je bilo — 
a petnaest godina dodatka, makar i bez kamata 
ne ću darovati, kao što ne ću darovati ni kau- 
ciju . . .« 

»Ne će dobiti penzionih priloga, jer je zakon 
izraz'it.« 

»Zakon je to, što je pravedno; a je li prave- 
dna stvar istjerati nedužna... ne vraćati novac 
krvlju otkidan, kroz toliko godina!? Pravedna!? 
Poći ću makar i na sud da ispitam zakon, jer mi 


Slika desno : 

BAZILIKA SV. PETRA U 18. STOLJEĆU 
Za vrijeme Pape Pija VI. (1775.— 1799.) 



je krivica nanesena!« viče Tomo padajući sve 
dublje u afekt, 

»No, govoriti s nitkovom! Ne znaš, što je pro- 
svjeta?« 

»Znam to, da su prosvjetu za sebe pisali, a na- 
rodu skupo prodaju istinu. Varati to zna i loš 
ili drugi pas . . .« 

»Šuti, nitkove! Što ti, pasja paro! Gubicu će tu 
otvarati i lajati?« zaviknuo je »iz otmjenosti« 
gospodin nadzornik. 

»Oštećen sam, pa ću i lajati.« 

»Tat si, marvO' jedna.« 

»Ja tat? Ti značni dvorjanine, ja tat! Ti groz- 
nico! Ja!« vikao je Tomo stiskajući pesnice i 
pomicao se nesvijesrio naprijed. 

»Vrataru! Napolje s tim nitkovom, a ako se 
ne umiri, na policiju! Hajdemo, gospodine načel- 
niče. A marva! Što se s njim ne napravi štapom, 
ne napravi se ničim.« 

Iziđoše na peron. 

»Već ću ti ja rebra, nesrećo, izbrojiti, već ću 
te ja udesiti, bijesno pseto, da će te engleska 
groznica zavrtjeti,« šaptao je Tomo, i takav mu 
je vihor gnjeva i mržnje zalio srce i mozak, da 
mu je gusti znoj u krupnim, bisernim kapima 
zasjao na čelu, da se sav tresao u grču bjesnoće 
i obuzela ga mahnita želja da potrči za nadzor- 
nikom, uhvati ga za grlo i bije ... bije . . . bije. 

Ipak se brzo riješio tog osjećaja, izišao iz sta- 
nice i iz svih sila letio kući. 

U kolibi je našao mnogo ljudi i Josipa, koji je 
već umirao. 

Momčić sa svijećnicom u ruci ležao' je na- 
uznak ispružen kao drvo i odavao hropac loveći 
s mukom isprženim ustima zrak. 

(Svršit će se.) 

Tekst od dra Frana Bulića i Lovre Katića — Umjetnička izradba teksta od Olge Hocker 

Slika dolje : 

SV. OTAC PAPA PIJO XI. 
koji će uoči Spasova primiti u posebnoj audijenciji jubilarno 
hrvatsko hodočašće pod vodstvom hrvatskoga metropolite 
dra Antuna Bauera 



JUBILARNI HRVATSKI D9R NAMJESNIKU KRISTOV 


Prigodom ovogodišnjeg hrvatskog hodočašća u Rim predana je s\ 
tom Ocu kao sinovski dar hrvatskog naroda dragocjena spomen-knjij 
u kojoj su prikazane kroz povijest veze između Namjesnika Kristo 
i Hrvata. Tekst za knjigu sastavili su poznati naši učenjaci Don Fra 
Bulić i Don Lovre Katić, a iznosi u glavnim potezima najmarkantn 
događaje iz povijesti, koji ocrtavaju, šta su sve rimski pape učir 
za hrvatski narod. (Hrvatski tekst spomen-knjige donosimo u ovoi 
broju »Obitelji«, a u knjizi se pored njega nalazi i latinski tekst.) Zž 
se na naslovnoj stranici, koju je u srebrenom reljefu prekrasno izrac 
glasoviti hrvatski medaljer prof. Ivo Kerdić, iznad velikog raspela r 
laže u rukama dvaju anđela emblemi hrvatski i papinski. Rasp 
Krist, koji ove godine slavi 1900. jubilej, dominira nad cijelom sliko 
Pod križem se nalaze četiri vrlo' značajne osobe iz hrvatske povije: 
dva svećenika i dva laika (reprodukciju reljefa donosimo na omptr 
stranici ovoga broja »Obitelji«), hrvatski Ban Berislavić, kojen u 
prigodom junačke obrane Klisa papa Lav X. poklonio mač; hnat: 
kralj Dmitar Zvonimir, na čiju je krunidbu rimski papa izaslao p>s< 
nog svog legata; Grgur Ninski, primas hrvatske crkve, te Julije Wo\ 
najznamenitiji minijaturist svoga vremena, koji je i za pape mno 
radio. Umjetnik Ivo Kerdić je starohrvatski ukrasni pletenac zamis 
kao trnovu krunu i njime ovio čitavu sliku, a samo je raspelo obrul 
užetom, kojim je Spasitelj bio svezan i bičevan. Tehniku izradbe i či 
stil prilagodio je tehnici i stilu 'stare hrvatske umjetnosti, a raspoi 
figura i njihov plastični izražaj izveo je tako precizno, da ovo djelo 
sigurno među najbolja njegova umjetnička djela. I uvez knjige i 1 
rakter slova u njoj prilagođeni su nastojanju, koje je htjelo da kn 
dade izrazitu značajku hrvatske umjetnosti. Knjiga je izrađena od pri 
pergamene i kože, pisana je suhim zlatom, a djelomice reljefnim , 
tom. Ukrasi u njoj su izvedeni prema hrvatskim narodnim motivimž 
grbovi svih papa, o kojima je u knjizi govora, izrađeni su u živim 1 
jama. Tekst je pisala i opremu knjige izvela prof. Olga Hocker. Knj 
je zaista reprezentativno djelo hrvatske kulture i dostojan dar hrv 
skog naroda Namjesniku Kristovu prigodom hodočašća, koje ide da 
iskaže svoju 'sinovsku ljubav slaveći 1900. jubilej Spasiteljeve Sn 
i otkupljenja čovječanstva. 



iREBHNE SPOMEN-HNUIGE HRVATSKOGA NARODA 

INU , HILJADUDEVETSTOTE . GODIŠNJICE . SMRTI . OTKUPITELJA . LJUDSKOGA . RODA 

ISUSA KRISTA 

U . ZNAK . VJEKOVNIH . VEZA . S . NAMJESNICIMA . KRISTOVIM 

HRVATI 

. GLAVNE . DOGAĐAJE . SVOJE . PROŠLOSTI . OVAJ . SPOMEN . NATPIS SASTAVIŠE 
. ŠTO . PAPA . IVAN . IV. . RODOM . DALMATINAC . S . HRVATIMA . U . DODTR STUPI 
U PRASKOZORJE . NAŠE . POVIJESTI . GOD. 640. . NA . SOLINSKOM . POLJU ' 

. ŠTO . IZ . RIMA . SV. . KRST . PRIMIŠE . I . BAŠTINU . SV. ĆIRILA . I . METODA 
»Kl . JEZIK . ZASLUGOM . PAPE . IVANA VIII . INO CENTA . IV . URBANA VIII INO- 
TA . X . LEONA . XIII . I . PIJA . XI . U . SVOJIM . CRKVAMA . SAČUVAŠE * 

SJEĆAJUĆI . SE . KAKO . PAPE . HRVATSKI . NAROD . ZADUŽIŠE 
III . G . 879 . KNEZA . BRANIMIRA . OSNIVAČA . NEZAVISNE . HRVATSKE DRŽAVE . I . SAV 
HRVATSKI . NAROD . SVEČANO . BLAGOSLOVI 
ADA . IVAN . X . G . 925 . TOMISLAVU . KRALJEVSKI . NASLOV . PODIJELI 
. VII . G . 1076 . DMITRA . ZVONIMIRA . KRALJEM . HRVATSKE . I . DALMACIJE PO 
SVOM . LEGATU . U . SOLINU . OKRUNI 

X . G . 1519 . ZA . BANA . PETRA .. BERISLAVIĆA . HRVATE . ANTEMURALE CHRISTIANI- 

TATIS • NAZVA 

A.NDAR . VII . G . 1664 . DAROVA . SVOJU . SLIKU . NIKOLI . ZRINSKOMU U ZNAK 
PRIZNANJA . JUNAŠTVA 

XI . PRIGODOM . HILJADUGODIŠNJICE . HRVATSKOGA . KRALJEVSTVA . G . 1925 DRAGU 
HRVATSKU . I . SVE . MILE . HRVATE . SVEČANO . BLAGOSLOVI 
CMINJUĆI . SE . KAKO . PAPE . HRVATSKU . PROSVJETU . POMAGAHU 
[AN . II . POLAŽUĆI . SLAVENSKO . EVANĐELJE . NA . OLTAR SV . PETRA 

OSNOVAVŠI . 1453 . GOSTINJAC . SV . JERONIMA . U . RIMU . ZAKLONIŠTE . MNOGIH 

lrT _ T ^ HRVATSKIH . NAUČEN JAKA 

PATELJUJUĆI . S . HRVATOM . IVANOM . OD . ČESMICE . PRVIM . SLAVNIM . PJESNIKOM 
_ ^ SLAVENA 

VAO . III ŠTITEĆI . HRVATSKOG . SLIKARA . JULIJA . KLOVIĆA . G . 1542 

ZUJUĆI • HRVATSKOG . PJESNIKA . NALJEŠKOVIĆA . PRI . POPRAVKU . KALENDARA 
PRI . OSNUTKU . KLERIČKOGA . SJEMENIŠTA . ZA . HRVATE . U LORETU 1575 
OCENT . X . ŠTAMPANJEM . PRVOGA . HRVATSKOG . RJEČNIKA . G . 1649 

OSNIVAJUĆI . G . 1901 . ZAVOD . SV . JERONIMA . U . RIMU . ZA . HRVATSKE . SVEĆENIKE 

NAUKE . ŽELJNE 
HRVATI 

PONOSEĆI . SE . SVIM . OVIM . ODLIKOVANJIMA 

ETE . GODINE . 1933 . KLIČU . KRIST . KRALJUJE . KRIST . VLADA . KRIST . POBJEĐUJE 
PETROVA . LAĐA . NE . TONE 



DR FRAN BULIĆ, 
hrvatski arheolog, koji je sa prof. Lovroro 
Katićem složio tekst hrvatske spomen-knjigc 
Papi Piju XL 

KALEŽ HRVATSKOGA NARODA PAPI PIJU XJ. 
dar koji su hrvatski hodočasnici predali Ocu kršćanstva prigodom 
svete godine 1925. i tisuće godišnjice hrvatskoga kraljevstva 


HRVATSKI METROPOLITA NADBISKUP 
DR ANTUN BAUER, 

koji je 18. svibnja otputovao u Rim, da ondje dočeka jubilarno hrvatsko 
hodočašće i predvede u svečanoj audijenciji pred sv. Oca Papu 








Trancuski 

napisao CQampol 


Ali ta izjava, umjesto da je primirila Ambro- 
ultove, još ih je više razbjesnila. 

»Šta, ima svoj vlastiti imetak? Zaista čudna 
stvar za nahodče!« reče g. Ambroult, a njegova 
žena stane vikati kao izvan sebe: 

»Ako nešto ima, to nije mogla doibiti drukčije 
nego na našu štetu. Oplijenila nas pa još hoće da 
nas i iskoristi!« 

Od bijesa zape joj glas. 

»Hodite, gospođice!« reče Pavao osjećajući, 
da prizor postaje previše žestok, te je htio Fra- 
njicu odvesti. 

No ona je pristupila još bliže podignuta čela i 
ravnoga pogleda, i prvi put se javio njezin glas 
zvučno, jasno: 

»Zašto me sumnjičite? Zašto me okrivljujete, 
kad me ni ne poznajete? (J mom podrijetlu i ži- 
votu nema ničega, radi čega bih se morala crve- 
njeti pred vama. Bila sam doduše lišena radosti 
obiteljskoga života, ali ipak poznajem njegove 
dužnosti i osjećaje. Korak, koji danas činim, sam 
bi mogao da to dokaže. Izgubila sam oca, izgubila 
sam dragoga brata, ostala sam na svijetu posve 
sama te nemam drugih rođaka osim vas. Mislila 
sam, kad ste im bili tako blizu po rodu, da ćete 
im biti slični i da ćete u meni ljubiti njihov spo- 
men. Došla sam k vama, da kod vas tražim sa- 
vjeta i možda malo ljubavi, i ništa više, uvjera- 
vam vas. Sasvim vam je po volji, da li ćete me 
odbiti, ali nije vam ostavljeno na volju, da me 
zatajite, jer sam vaša krv. A još manje pravo 
imate na to, da vrijeđate uspomenu osoba, koje 
su mi drage, da vrijeđate mene, koja s poštova- 
njem nosim njihovo ime.« 

Franjica je govorila mirno, svijesna sebi svoje 
pravedne stvari, a Ambroultovi su slušali pažljivo 



ČISTOĆA LICA 

Suhu put punu bubuljica, 
prištića, lišaja, sunčanih 
pjega, očistit će već kroz 
stoljeća poznata 

Mandula Pomada 

Za masno lice 

Mandula Crema 

Cijena lončiću Din 15*—. 
Proizvađa i stavlja u pro- 
met 1599. godine osnovana 

Kaptolska ljekar- 
na Sv. Mafije, Za- 
rreb, Dolac kraj 
Tržnice, ljekarnik: 
Vlatko Bartulić. 


(NASTAVAK) 

tražeći u njenim priprostim riječima nekakvu 
prijetnju, jer je zlim dušama obično za kaznu 
dano, da ne znaju razlikovati iskrenost od pre- 
tvarnja, te svuda, kao i sami u sebi, vide samo laž 
i nevjeru. 

Iza nekolike)' časaka šutnje započe njihova vika 
iznova, sada još jače nego prije. 

»Je li tko ikada još vidio takvu bestidnost?« 
zacičala je gđa Ambroult. »Je li uopće moguće 
uvrijediti ljude te vrste, spletkare, koje se hoće da 
projerijumčare u rodbinstvo, jer mrtvi šute, a 
živi su glupani? Ali ja se ne dam nasaditi! Ja ni- 
sam od danas, da mi se netko zatim iza mojih 
leđa smije!« 

»A napokon«, javi se i Ambroult, »nitko ne 
dolazi s takvom tvrdnjom, kako. to čini ova go- 
spođica, a da ujedno ne pruži i barem neke do- 
kaze!« 

»Dokaze?« javni će bilježnik. »Ako vam nije 
dosta svjedočanstvo čestitih osoba, možete do- 
biti pismeno svjedočanstvo' o braku g. de Lafou- 
geraiea i krsni list njegove kćeri.« 

»Ne biste li mi ih pokazali?« upita Ambroult. 

Vrlo nerado morao je g. Choulin priznati: 

»Nemam ih ovdje, ali za kratko ću vam ih vri- 
jeme moći predložiti.« 

»Dobro,« odgovori Ambroult pobjedonosno 
brišući svoje oko. »Shvatit ćete, da ostajem ne- 
vjerovani Toma.« Načinivši nekoliko koračaja, 
kao da želi otići, doda: »A gdje su zapravo prema 
vašemu mišljenju ti dokumenti?« 

»U rukama jedne osobe iz rodbine majke go- 
spođice de Lafougeraie.« 

»Pa ako ta gospođica de Lafougeraie, kako je 
vi nazivate,« klikne Ambroult, »ima rođaka 
s majčine strane, zašto se ne obrati na njih? Čemu 
dolazi k nama da se poziva na rodbinstvo, koje, 
ako i nije izmišljeno, ipak nije dokazano?« 

Javni je bilježnik ponešto u neprilici tražio 
zgodan odgovor. Ali nije imao više dosta vre- 
mena, jer je u susjednoj prostoriji najednom na- 
stala takva krika i vika, kakve g. Choulin u svom 
uredu još nije zapamtioi. Padali su povici, rušili 
se stolci, bilo je, kao da je nastala prava bitka, 
uzbuna, revolucija. 

»Što se to tu događa?« vikne gđa Ambroult. 
»U kakvoj smo se to kući našli? Možda u kakvoj 
razbojničkoj špilji.« 

Već su i na vrata padali udarci, a nato se vrata 
rastvoriše, te pet ili šest osoba provali unutra 
pravdajući se, vičući, boreći se i zaprepastivši 
tim divljim dolaskom cijelo društvo. 

»Gospodo, što to ima da znači?« poviče javni 
bilježnik ugledavši u toj gunguli dva svoja pi- 
sara. 

»Nismo mi krivi,« ispričavao se stariji između 
njih, mršav i visok čovjek. »Ova gospođa nije 
htjela čuti nikakvog razjašnjenja.« 

A mlađi je pisar, crnomanjast i okrupan čo- 
vjek, vikao: 

»Ova je gospođa provalila amo boreći se pe- 
snicama protiv nas. Što da smo uradili? Ne ćemo 
se valjda tući sa našim klijentima!« 

Međutim njegove su zgužvane manšete svje- 
dočile, da njegove ruke baš nisu mirovale u cije- 
lom tom događaju. Ali g. Choulin nije imao vre- 
mena da tu cijelu stvar potanje ispita, nego mahne 
rukom, da pisari odu, a zatim stane promatrati 
damu, koja je tako- drsko amo provalila, i njenu 
neobičnu pratnju. 

Bili su to Ramiresovi: mati, Sancho i Aurora 
držeći psa u naručaju. Ugledavši ih Pavao 'i Fra- 
njica ne mogoše se suzdržati, a da ne kriknu od 
zaprepaštenja. Učini im se, da grozna prošlost 
opet oživljuje sa svim opasnostima, mukama i 
bolima, koje su im se činile, da su zauvijek pro- 
šle, te da sve to po čudnom usudu opet ustaje 
iz groba i baca svoje ružne sjene na sadašnjost 
i budućnost. 

Ramiresovi su sebi očito bili svi jesni dojma, 
koji su izazvali svojim dolaskom, jer im je lice 
sjaloi pobjedonosnim sjajem. Sancho je stao uz 
vrata i zagradio na taj način ulaz, Aurora je po- 
gledavala čas u Pavla čas u Franjicu s poruglji- 
vom zlobom, pas je cerio zube, a gđa Ramirez 
se ne čekajući nikakvo pitanje obrati prema go- 
spodinu Choulinu: 

»Htjeli su, da čekam vani. Ali ovo, što želim 
reći, ne dopušta nikakve odgode. Uostalom do- 
lazim na vaš poticaj. Ja sam gđa Ramirez. Vi ste 
mi prekjučer pisali, a ja vam sama donosim od- 
govor.« 

»Ah, vi ste dakle tetka gđice de Lafougeraie?« 
Choulin će obradovan. »Baš dolazite u pravi čas.« 

No što je g. Choulin dulje promatrao gđu Ra- 

Kodak 

foto 
i kino 
aparati 

neophodno s u 
potrebni na p u- 
tovanju, kod 
sporta i u kru- 
gu obitelji. 

Zahtijevajte besplatne prospekte od tt. 

KODAK d. s o • j. ZAGREB 

Praška ul. 2. Zvonimirova til. 2. 

mirez, to je bio u većoj neprilici. Njezina ne- 
obična debljina, njena napadna toaleta tamno- 
crvene i narančaste boje s perom, koje joj se 
klimalo na glavi na šeširu, bila je pojava, kakve 
u Parizu ne možeš vidjeti. I gđa Ambroult je 
stala nervozno da se smije dovikujući: 

»No evo te rodbine s majčine strane, o kojoj 
smo- baš govorili! Vrlo se radujem, da imam pri- 
like upoznati je!« 

Promatrala je gđu Ramirez, Auroru i Sancha, 
ko da je već slutila, da će u njima naći sebi savez- 
nike. I njen je muž jamačno na isto to pomislio, 
jer mu se lice razvedrilo, te reče: 

»Sad ćemo napokon saznati nešto stalno, sad 
ćemo moći vidjeti do- dna tim spletkama.« 

(Svršit će -se.) 

VATIKANSKA KNJIŽNICA 

(K slikama na str. 454«) 

Jedna od najvrijedniji-h ustanova u Vatikanu jest 
golema Vatikanska knjižnica s tajnim papinskim arki- 
vom. I knjižnicu i arkiv osnovao je Papa Nikola V. g. 
1450. Iako Vatikanska knjižnica svojom veličinom nije 
najveća na svijetu (najveća je knjižnica u londonskom 
Britskom Muzeju sa 4 milijuna knjiga), ipak i ona 
brojeći 480.000 svezaka zauzima jedno od prvih mjesta 
po bogatstvu rijetkih djela i svojom golemom zbirkom 
rukopisa, koja prelazi 60.000, i zbirkom od 7000 inku- 
nabula. Uz knjižnicu je i papinski tajni arkiv, u kojem 
se u 84.000 sabirnih svezaka nalazi mnogo milijuna 
originalnih kodeksa i pisama, a osim toga još 34.000 
posebnih dokumenata, sve to od neizmjerne vrijed- 
nosti. Papinski arkiv nadilazi svojom veličinom i vri- 
jednom građom arkive sviju država svijeta. Tu se čuva 
neizmjerno blago za znanstveni rad učenjaka, kojima 
su tu otvorena vrata za njihova proučavanja prošlosti. 
Vatikanskom knjižnicom i arkivom upravlja kardinal 
Ehrle, rodom Nijemac. Zgrada vatikanske knjižnice 
stradala je prije godinu i po, ali je popravljena i iznova 
uređena po intencijama samoga Pape Pija XI., koji je 
i sam bio nekoć knjižničar te knjižnice. 

HODOČAŠĆE U SVETU ZEMLJU 

Objavljeno jubilarno hodočašće u Svetu Zeml'u, koje će po primje/u 
$viju kršćanskih naroda svijeta ove svete godine pohoditi sveta mje- 
sta smrti Kristove, bit će u mjesecu srpnju. 

Hodočašće odlazi iz Zagreba II. srpnja, a vraća se 31. srpnja 

Boravak u Svetoj Zemlji 10 dana, te će hodočasnici pohoditi Jatu, 
Arimateju, Jerusa/em, Tel-Aviv, Abu-Goš, Betlehem, Hebron, Emaus, 

Aia Karim, Betaniju, Jeriho, Jordan, Mrtvo more, Jakobov zdenac, 
Nazaret, Tabor, Kanu, Tiberijadu, Genezaretsko jezero, Kafarnaum, 
Karme! i Haifu. 

Cijeli program, svu opskrbu od ukpcanja na parobrod do iskr- 
canja na povratku te kabinu na parobrodu imadu oni, koji se 
prijave za III. razred uz cijenu od 7900 Dinara 

Još veće udobnosti imadu hodočasnici ii. razreda za 12.500 Dinara 
Prijave treba poslati najkasnije do 31. svibnja 

Odbor za hodočašće u Svetu Zemlju , Zagreb, Trg Kralja Tomislava 21 


Kuda s djecom, koja će na jesen u srednju školu? 


Približuje se konac školske godine. Za djecu, 
koja svršavaju posljednji razred pučke škole, 
treba roditelji već sada da promisle i odluče, kuda 
će ih dati na jesen. >U srednju školu? U koju? 
Teška je to odluka osobito za one roditeje, koji 
ne stanuju u gradu, gdje postoji srednja škola. 
Dolazi im vrijeme, kada dijete treba dati od kuće, 
pa nesamo da se tu traže veliki troškovi, nego 
je još gora ona nesigurnost, kome da se dijete 
povjeri, da dođe u dobre ruke. Tko će im nado- 
knaditi roditeljsku ljubav i pažnju? Tko će se za 
njih brinuti i odgajati ih, kako treba? 


Svi mi, koje je takva roditeljska braga pratila, 
kad smo polazili od kuće u srednju školu, mo- 



NADBISKUPSKI KONVIKT U ZAGREBU 
s crkvicom sv. Martina 


ramo iz iskustva reći, da je najbolje i najsigur- 
nije, ako roditelji dijete povjere kojem katoli- 
čkom zavodu (konviktu) kakvih kod nas ima go- 
tovo u svim važnijim gradovima, gdjegod ima 
srednjih škola. Negdje takve zavode vode svje- 
tovni svećenici (Nadbiskupski konvikt u Požegi, 
Ožegovićianum u Senju), ali većina je pod upra- 
vom redovnika, koji odgajaju omladinu. 

Red, koji se sav posvetio odgajanju dječaka, 
jesu salezijanci. Taj je red osnovao bi. Ivan 
Bosco, koji je i sam tako sjajno znao pogoditi 
ono, što je glavno kod dječaka, te je bio naj- 
bolji poznavalac mladih dječačkih duša. Njegovi 
su se redovnici salezijanci u po stoljeća raširili 
po svem svijetu. 

Kod nas Hrvata nije bilo salezijanaca, dok nisu 
prije desetak godina došli u Zagreb i preuzeli 
vođenje Nadbiskupskoga konvikta za srednjo- 
školske đake. I u to kratko vrijeme svoga djelo- 
vanja kod nas postigli su salezijanci toliko uspje- 
ha, te danas osim Nadbiskupskoga konvikta u 
Vlaškoj ulici imadu u novom dijelu Zagreba, na 
Knežiji, još i poseban Omladinski Dom za onu 
omladinu, koja ne polazi srednje škole. 

Saležijancima povjeriti svoje dijete znači dati 
ga u zaista najsigurnije ruke, da bude odgojeno, 
kako treba. Njihov je način odgoja, kako je isku- 
stvo i kod nas i drugdje po svijetu pokazalo, 
najbolje prilagođen dječačkoj psihi te postizava 
najveće uspjehe. I sasvim je sigurno, da su i naši 
salezijanci na najboljem putu, da i kod nas 
Hrvata uopće preuzmu prvenstvo na polju od- 
goja omladine i da će im hrvatski narod u bu- 
dućnosti za to »biti zahvalan-* Dr J. A. 


* Zagrebački salezijanci mogu preuzeti iz cijele 
Hrvatske i Slavonije đake, koji žele polaziti klasičnu 
gimnaziju, a za realnu gimnaziju samo iz zagrebačkog 
i samoborskog sreza. Upite glede potanjih informa- 
cija treba slati na Ravnateljstvo Nadbiskupskoga kon- 
vikta, Zagreb, Vlaška ulica 38. 

SLIKAR SLAVNE SLIKE 
KRISTOVA UZAŠAŠĆA 

NAPISAO H. MARKUTSI 


Rembrandt van Riju Harmensz, 
čija je slika »Kristovo uzašašće« 
najslavnija spasovska slika svjet- 
ske umjetnosti, rodio se 15. srp- 
nja 1606. u Leidenu u Nizozem- 
skoj. Otac mu je imao mlin na 
jednom pritoku Rajne. Kao dje- 
čak Rembrandt je mnogo bora- 
vio u sumračnim prostorijama 
toga mlina promatrajući nejasne 
konture ljudi i predmeta osvije- 
tljenih ovdje -ondje sunčevim 
tracima, koji su prodirali kroz 
neka okanca mlina. U tim polu- 
mračnim prostorima, punim bra- 
šnenog praha, u kojima su od 
stvari i lica izbijale tek pojedine 
oštro naglašene plohe, u kojima 
je vječno vladao hlad, osjećao $e 
vonj vreća punih tek samljevena 
žita i čuo se zaglušan šum vode, 
razvio se Rembrandtov slikarski 
pogled na svijet. Svijet Rem- 
brandtov slikarski pogled na svi- 
jet. Svijet Rembrandtovih slika je 
svijet sumraka, čudnih kontrasta 
svijetla i sjene, svijet tužan, oba- 
sjan nijansama zlatne i smeđe 
boje, svijet običnih lica iz puka, 
koje je donosilo žito u mlin nje- 
gova oca. Vidni dojmovi prvog 
djetinjstva bili su odlučni za či- 
tav njegov život, i školovanje u 
Amsterdamu kod, tada čuvenih 
majstora Swannenburgha i Last- 
mana razvivši njegovu tehniku 



NI TRAGA NI GLASA NEMA 

kurjim očima i debeloj koži, ako se iste 
natrlja kroz tri dana dnevno u jutro i na 
večer i to sa vrlo malo CLAVETYL 
C R E M E Proizvađa stara, god. 1599. 
osnovana KAPTOLSKA LJEKARNA, V. 
B A RT U LI C, ZAGREB, Dolac kraj 
Tržnice. — Cijena kutijici Din 8*— 


nije izmijenilo sumračno-tužno 
osvjetljenje slikarskog materi- 
jala, izazvano tim dojmovima. 

Kroz čitav život Rembrandta 
je pratila samoća. Sam kao dijete 
u očevu mlinu, sam u školi — ne 
nalazeći uzore onoga, što je on 
htio iz duše da prenese na platno 
kod svojih učitelja i suvreme- 
nika, opijanih talijanskom vedri- 
nom i punoćom forme, on se za- 
tvorio u svoj vlastiti svijet, ne 
mičući se iz njega do konca ži- 
vota. U toj samoći razvija se kod 
njega bolesna ljubav prema sebi: 
u oko četrdeset portreta prika- 
zao je Rembrandt sam sebe. Kra- » 
tak izlaz iz tog svijeta osami je- 
nosti i ljubavi prema sebi, bile 
su godine njegova braka. Svoju 
ženu, koju je nježno ljubio, Sa- . 
skin van Uylenbourgh, prikazao 
je slikar u bezbroj portreta i sli- 
ka. Osam godina toga braka bile 
su i najsjajniji period njegova 
rada. Nakon njezine smrti, vraća 
se Rembrandt u svoju samoću, 
ali slomljen i umoran, upropa- 
šten materijalno, s gorčinom pre- 
ma suvremenicima, koji su ga 
mrzili, ogovarali i klevetali. Po- 
vratak u, samoću bio je tim gorči, 
što je Rembrandt godine svoga 
braka okružio raskošem, užicima 
i sjajem, kao da je htio da za- 
guši i zaboravi onaj mračni svi- 
jet svoga djetinjstva. Umro je u 
listopadu g. 1669. u Amsterdamu. 

U nizozemsko slikarstvo i u 
slikarstvo uopće unio je Rem- 
brandt nesamo novu tehniku ne- 
go i sasvim nove mogućnosti sli- 
karskog izražavanja. On se pre- 
pustio posvema imperativu svo- 
jih vidnih doživljaja: on ne slika 
neke idealizovane svečane lje- 
pote, nego obične, svagdanje lju- 
de i stvari onako, kako ih gleda 
prirodno oko, nezamagljeno ško- 
lama i. strujama slikarstva. Nje- 
govi kontrasti svijetla i sjene, pa 
onaj čudnovati polumrak, koji 
lebdi u prostoru, u koji on smje- 
šta svoje likove, znače za slikar- 
stvo otkriće jednog novog svi- 
jeta. 



KRISTOVO UZAŠAŠĆE 
Ulomak iz slike od Rembrandta 

Rembrandtov je rad vrlo plo- 
dan i po broju radova i po razno- 
likosti motiva. Oko 400 slika, oko 
250 radirunga i oko 1000 skica 
i crteža sačuvano je od Rem- 
brandta po svim galerijama svi- 
jeta. Među tim radovima mnogi 
obrađuju biblijske i klasične mo- 
tive (Večera u Emausu, Kristovo 
Uzašašće, Josip, Danijel, Suzana, 
Otmica Prozerpine), ali najljepše 
su on njegove slike, za koje je 
crpao motive iz svoje neposre- 
dne okoline. Ti se radovi odli- 
ku j'u upravo nenadmašivom vjer- 
nošću i puninom života. U njima 
kao da pred nama iskrsava sav 
nizozemski život u prvoj polo- 
vici sedamnaestog vijeka, one 
su, kao što je svaka prava umjet- 
nost, neposredan izraz životne 
realnosti, u kojoj su nikli. Među 
najbolje realističke radove Rem- 
brandtove broje se: Predavanje 
iz anatomije, Noćna straža i 
Staalmeesters. 

Jesi li naručio novu dječju iiustro- 
vanu priču „D(JGi MART/ h“? 

ZAŠTO SEBI OGORČAVATE ŽIVOT? PREVEO TINE KRISTIĆ 


Naš stari profesor matematike đr Heberlajn 
bio je vanredan čovjek. U vrijeme, kad smo se 
bavili problemima više matematike, kao što su 
parabole, hiperbole, sferna trigometrija i slične 
nesimpatične stvari, običavao je češće, kad koji 
ođ nas nije pokazivao razumijevanja za njegove 
najmilije stvari, uzviknuli: »Razveselite me za- 
boga i razumijte već jednom ovo! Zapamtite, 
kad mi učinite tu radost, najviše ćete se vi ra- 
dovati! Pa nesamo radi matematike! . . .« 

Radi toga smo staroga dobroga gospodina 
nazvali »donositelj veselja«, a znali smo, da on 
načelno ne obara nikoga i da kod ispita redovno 
postavlja ona pitanja, za koja je rijetkom me- 
morijom zapazio, da ih učenik znade. 

Mi derani naravno nismo znali ni mogli ra- 
zumjeti duboku mudrost njegova povika, pa i 
radi zlobe, a i radi djetinjarije nismo bili baš 
skloni da drugima činimo veselje, kao što to i 
najveći dio današnjeg posljeratnog naraštaja 
nije spreman da 'čini . , . Tako ne znam ni s ko- 
jih mi je razloga ta stereotipna rečenica našega 
profesora češće padala na pamet. 

Sigurno me je i opet nešto jako rasrdilo, 
'kad sam jednoga dana odlučio, da ću svakome 
znancu, koga toga dana sretnem, reći nešto, što 
će ga razveseliti, da onda vidim uspjeh takvog 
postupka ljubavi prema bližnjemu. 

* 

Prvu sam susreo ^Sentu Miler, malu ženicu, 
koja se pred dvije godine udala za nekoga česti- 
toga trgovca, s kojim je bila sretna, samo što 
nikako nije mogla pojmiti (a koja žena može to 
pojmiti), da danas svaki trgovac, koji hoće da 
napreduje, radi radije 16 nego li 12 sati dnev- 
no .. . Znao sam ja, da joj to smeta. 

»Klanjam se, milostiva... Oh, oh što ste se 
tako zamislili?... Kao da vas brige more...?« 

»Ma ne taru me baš brige, ali vi znate, da od 
svoga muža nemam baš ništa. Jutrom bježi već 
u sedam, a često dođe tek iza ponoći ... 1 uvi- 
jek samo posao . . . posao . . . posao . . .« 

»Nemojte zaboga, pa tako mora biti. Upravo 
zato poznaju i cijene svi trgovci u gradu vašega 
muža kao valjana trgovca... a najnoviji mo- 
deli pokućstva, koje je sada izložio, najbolje su 
kvalitete . . .« 

»Zar zbilja?« 

»Slušajte samo, kako mu posao ide! Vi ćete 
se još jednom ponositi njime . . .« 

Moje su izjave malu gospođu najprije zable- 
nule, a onda reče: 

»Baš ću ga posjetiti u radnji . . . Sramim se, 
ali moram priznati, da te nove modele pokućstva 

nisam uopće još ni vidjela!« 

* 

Upravo na uglu neke ulice zaškrinu kraj mene 
kočnica jednoga elegantnoga Roadster-auta, koji 
se upravo preda mnom tako naglo ustavi, da sam 
se preplašen stresao. 

S auta mi jedan ženski glas đoviknu: 


»Halo, halo, no kako je...?« 

Okrenuh se . . . Bila je to Brigita Horn, jedina 
kćerka generalnog direktora F. E. poduzeća, 
nešto ostari ja, ne previše dražesna, ali tim više 
elegantno odjevena, crnka. 

»Dobro mi je!« odgovorih i stadoh. 

»Hoćete li, da vas jednom malo poveđem?« 

»Žalim, što imam malo vremena . . .« (To na 
koncu nije ni spadalo u moju namjeru da bu- 
dem nosilac radosti! Zato nastavih:) »Ali vi 
imate prekrasna kola. Sigurno su posve nova!« 

»Dakako, to je auto od 16/60 konjskih sila. 
Kažem vam, taj juri kroz brda kao užaren nož 
kroz svježi maslac!« 

»Osim toga«, dodah smiješeći se uz naklon, 
»tako je vitak i elegantan kao i njegova vla- 
snica . . .« Brigita se od radosti zarumeni. 

»Dakle ne ćete da vas povezem. Dobro, ali 
svakako me sutra zovnite telefonom, mi ćemo 
ipak riskirati jedno popodne da malo projurimo 
kroz brda. Jesti ćemo u Švicariji, a uvečer ćemo 
kući.« 

Kako sam svakako htio da ljude razveselim, 
to sam na koncu pristao i opaziti, kako je zaista 
veselje poljepšalo Brigitino lice. 

Na to auto odjuri. 

* 

Koga li sam još sve taj dan razveselio? Tram- 
vajskom sam kondukteru r j kao, da je njegov 
posao vrlo naporan i odgovoran. Bio je tako 
iznenađen, da mu se vidjelo, kako bi najvolio, 
da mi kartu ne probuši . . . Trgovcu, od koga 
sam kupio radio, pričao sam, da su njegove 
anodne baterije najtrajnije od sviju, što ih u 
gradu prodaju . . . Konobaru u kavani rekao sam, 
da je u ovoj kavani kava nenatkriljivo dobra . . . 
Svojoj sam stanodavki rekao, da sam uvidio, 
kako je ona više od obične stanodavke, da je 
čak poput majke starija prijateljica... I sve 
sam te radosti za jedan dan posijao svijetom i 
njima nađario bližnje. 

A uspjeh! 

Od trgovine pokućstvom primio sam vanred- 
nu ponudu, na kojoj je rukom bilo dopisano, 
da će mi se dati roba na otplatu uz iznimno po- 
voljne uvjete i cijene. Kondukter me je kod sli- 
jedećeg susreta oslovio sa »gospodine doktore«, 
trgovac radijima nije mi poslao uobičajenu 
tiskanu opomenu, da svoj dug platim, nego mi 
je vlastoručno napisao opomenu moleći naj- 
ljepše za podmirenje računa. Konobar je ođ 
spomenutog dana uvijek nastojao da mi po- 
mogne obući kaput, a moja gazdarica nađe na 
temelju moje izjave, da mi je obje sobe nešto 
premalo računala i povisi mi starinu za 5 maraka 
mjesečno. A Brigita... Odvezli smo se zaista 
na izlet u brda i danas smo zaručeni. Moji pri- 
jatelji kažu »odlična partija«, ali oni znadu vrlo 
dobro, da ni nakon srebrenog pira ne poznajemo 
još uvijek ženu. Zasada se nadam, da mi ne će . . .. 
ogorčiti život . . . 

K.UCTUHN 1 SVIJET 


KNJ1ŽFVNOS1 

Petar Grgeč: KOD NAMJESNIKA 
KRISTOVA, putopis iz Rima 
prigodom svete godine 1925., 
izdala Knjižara Narodne 
Prosvjete u Zagrebu, str. 182., 
cijena 20 Din. — Najvrijedniji hr- 
vatski putopis iz Rima dan je u ovoj 
knjizi, koja je nastala kao rezultat pu- 
tovanja na hrvatsko jubilarno hodo- 
čašće u svetoj godini 1925. I onaj hr- 
vatski hodočasnik, koji ove svete go- 
dine polazi u Rim, treba da ima uza 
se ovu knjigu, ako želi, da Vječni 
Grad upozna onako, kako ga Hrvat 
treba da promatra i što sve Hrvat u 
njem svoga može da nađe. Knjiga je 
to, koja nad današnjim Rimom ras- 
tvara zastor prošlosti, te u prošlosti 
toga grada nad gradovima traži veze 
s prošlošću hrvatskoga naroda. 

NOVIJI AKTUELNI PUTOPISI. — 
Osim rimskog putopisa »Kod Namje- 
snika Kristova« od Petra Grgeča tre- 
ba među putopise, aktuelne za sada- 
šnje vrijeme, ubrojiti i ove: 

Dr Josip A n d r i ć: U KRISTO- 
VOJ DOMOVINI, putopis sa hrvat- 
skoga hodočašća u Svetu Zemlju, iz- 
dalo Hrvatsko Književno Društvo sv. 
Jeronima, Zagreb, 1931., str. 168., ci- 
jena 15 Din. — Knjiga je to, koja či- 
taocu predoči ona mjesta, koja su u 
središtu ovogodišnjeg jubileja Kri- 
stove smrti, uskrsnuća i uzašašća. 

Dr Josip Andrić: NA ZELE- 
NOM OTOKU, putopis iz Irske. Na- 
kon raspucanog prvog izdanja ove 
putopisne knjige izdaje pisac drugo 
povećano i ilustrirano izdanje na 128 

stranica, cijena uvezano 30 Din. — 
Zapravo je ovo prva hrvatska knjiga 
o Irskoj. Drugo izdanje je popunjeno 
najnovijim irskim događajima i por- 
tretima glavnih irskih predstavnika, 
na čelu s prvakom De Valerom, koji 
se baš ovih dana kao vjeran sin ka- 
toličke Crkve također nalazio na ho- 
dočašću u Rimu. 

Lovre K a t i ć: PUTOPIS IZ 
LURDA, najslavnijega grada katoli- 
čkih Marijanskih hodočašća. (U pri- 
premi.) — Ovaj putopis, napisan pe- 
rom pjesnika, dolazi kao hrvatski pri- 
nos ovogodišnjem jubileju 75. godi- 
šnjice lurđskih ukazanja. Bit će to 
mila knjiga svima, koji su kada pro- 
putovali Francuskom. 

Fran Barbalić: PEROJ, srpsko 
selo u Istri, bilješke i uspo- 
mene. pišćeva naklada, Za- 
greb 1933., str. 36, cijena Din 
15. — . Pisac izvrsnih statističkih knji- 
ga o Istri, čiju je knjigu »Vjerska 
sloboda Hrvata i Slovenaca u Istri« 
izdala prije godinu i po Knjižnica 
Općega Znanja, opisao je u ovoj za- 
nimljivoj knjižici, kako se prije 300 
godina bježeći pred Turcima doselilo 
u Istru 15 pravoslavnih obitelji iz 
Crne Gore te osnovaše vlastito selo. 
To je Peroj, jedino pravoslavno selo 
u Istri, koje broji oko 300 duša, od 
toga 35 katolika, a ostalo su pravo- 
slavni. Iz te knjižice saznajemo cijelu 
prošlost i prilike . toga sela, te nam 
je pisac, koji perom neumorno radi 
za dragu našu Istru, opet otkrio je- 
dan nepoznati njen zakutak. 

GRAMOFON 

Učenje slavenskih jezika pomoću 
gramofonskih ploča. Već desetak go- 
dina postoji metoda Lingaphone za 
učenje jezika pomoću gramofona, 
metoda, kojom se strani jezik doista 
može, što se živoga govora tiče, za- 
ista najvjernije naučiti. U drugim kul- 
turnim narodima je takvo učenje je- 
zika uz pomoć gramofona već veoma 
rašireno. Kod nas je naprotiv taj na- 
čin učenja stranih jezika gotovo po- 
sve nepoznat. Zanimljivo je međutim, 
da sad postoje već gramofonske ploče 
za učenje glavnih sjevernih slavenskih 
jezika. Tako već otprije postoje gra- 
mofonske ploče za učenje ruskog i 
poljskog jezika, a sada su stavljene 
u promet i ploče za učenje češkog 
jezika. Cijeli se taj gramofonski te- 
čaj za češki jezik sastoji iz 16 ploča, 
kojima je na svakoj strani jedna lek- 
cija. Ploče su izrađene uz sura Inju 
najboljih stručnjaka te su u češkoj 
kulturnoj javnosti vrlo simpatično 
primljene. Ima nade, da će u skoro 
vrijeme biti i za hrvatski jezik izra- 
đen takav tečaj gramofonskih ploča. 

Hitlerovski progoni na gramofon- 
skim pločama. Čim je Hitler došao 
u Njemačkoj na vlast, stao je nemi- 
losrdno progoniti svoje protivnike, 
osobito marksiste i Židove. Kako 
marksistička i židovska štampa po 

cijelom svijetu iznosi prave strahote 
o tim progonima, osobito o tom, ka- 
ko su utamničeni marksisti i drugi 
po tamnicama mučeni i zlostavljani, 
smislili su hitlerovci zanimljivu obra- 
nu od takvih objeda: dali su na gra- 
mofonskim pločama snimiti izjave sa- 
mih utamničenika, koji svojim živim 
glasom izjavljuju, da je postupak 
s njima u tamnici vrlo dobar i da o 
zlostavljanju nema ni govora. Te su 
gramofonske ploče stavljene u pro- 
met, a glavno se njima služe njemač- 
ke radio-stanice, koje ih izvode u 
svojim večernjim -prenosima kao apo- 
logiju hitlerizma, kojemu je radio u 
Njemačkoj stavljen u posebnu službu. 
Pitanje je samo, kako su izmamljene 
izjave utamničenika za te gramofon- 
ske ploče, da li je naime i tu sve išlo 
baš tako nevino i milom. Ali ideja 
s tim pločama svakako je zanimljiva. 

Trgovao, »Novac ili život!« zavikne 
razbojnik naperivši istodobno svoj 
samokres spram žrtve . . .« 

»Novaca nažalost nemam kod sebe, 
ali evo vam moja posjetnica. Njome 
ćete dobiti deset posto rabata u sva- 
kom mome dućanu na kupljenoj robi.« 

Teška vremena. »Ah, kakva su to 
danas vremena!« 

»No tako strašna baš nisu . . .« 

»Otkad ste vi postali toliki opti- 
mista?« 

»Imam zato razloga. Mnoge tvrtke, 
koje mi duguju novaca, su mi...« 

»Platile?« 

»To ne, ali obećale, da ,će mi pla- 
titi, čim budu imale novaca.« 

Malo zakasnio. Gospodine uredniče, 
jučer sam vam poslao nekoliko uspje- 
lih viceva na uvrštenje. Jeste li ih već 
pročitali?« 

»0 da! Već prije nekoliko godina!« 

Žrtve. Muž pita ženu: »Ako ja bu- 
dem sam pravio cigarete, hoćeš li ti 
sama šiti svoje haljine?« 

Posljednja želja. Milan leži bole- 
stan u krevetu i veli svom prijatelju: 

»Imam samo jednu želju: da poži- 
vim barem još tofiko, dok ne platim 
sve svoje dugove. Nikako ne bih htio 
umrijeti kao dužnik.« 

»To bi zbilja bilo lijepo, kad bi čo- 
vjek mogao vječno živjeti!« odgovori 
prijatelj. 

Djed i unuk. »Djede! Da li si bio 
kada u našoj ribarnici?« 

»Jesam.« 

»A jesi li vidio u uglu onu debelu 
ribaricu?« 

»Jesam.« 

»A znaš li šta ona važe?« 

»To ti, sine, ne mogu reći, jer se 
preda mnom nije vagala . . .« 9 

»Ali ja to znam...« 

»No reci.« 

»Ona važe — ribe!« 

Bojazan. Starija usidjelica stoji na 
četvrtom katu pred liftom i pita lift- 
boja: 

»A što bi se (ne daj, Bože) dogodilo, 
kad bi se ovaj 'lift s ove visine survao 
u dubinu uslijed prekida?« 

»Zlo i naopako! Tad bih ja izgubio 
svoje mjesto...« 

Dobra volja, Ujak piše: »Dragi ne- 
ćače! Nažalost nemam više moguć- 
nosti- da ti kui im obećani zemski ka- 
put. No šaljem ti današnjom poštom 
dvije kutije aspirina za slučaj, ako 
se kroz zimu nahladiš . . .« 

Susjede. Ponosna majka. »Sada, 
kad je moj Perica bez namješteni a, 
smije kroz cio dan svirati na gu- 
slama.« 

Susjeda: »Ah, dosad nisam znala, 
kako je teška ova kriza!« 

Nesiguran čovjek. »U mojoj pro- 
fesiji čovjek nije nikada siguran, što 
će mu sutrašnji dan donijeti.« 

»Da nijeste direktor banke?« 

»Ne. Ja sam meteorolog.« 

Moderno knjigovodstvo. »Gospo- 
dine direktore,« pita bankovni či- 
novnik, »kako da uvedemo u knji- 
ge svotu, s kojom je naš blagajnik 
pobjegao?« 

»•Pa knjižite pod — leteći izdaci.« 

Pravda. Sudac optuženiku: »Pošto 
se nije mogla dokazati tvrdnja vaše 
supruge, d sate magarac i slon, koji ju 
neprestano zlostavlja, to vas rješa- 
vamo radi pomanjkanja dokaza!« 

Žena optuženika: »Apeliram!« 

Pakost. Otac priča o svomu sinu: 
»Moj sin odlučio je da napusti me- 
dicinske studije...« 

»Plemenita odluka! Koliko je ljud- 
skih života time spašeno!« 

Nije baš~bez bola. Nestašni mališan 
se obraća svome tati: 

»Tatice, ti si rekao, da je izvlačenje 
zuba bezbolno?« 

»Pa zar te. je bolilo, kad ti je lije- 
čnik vadio zub?« 

»Mene nije, ali da si čuo, kako je 
urlao, kad sam ga ugrizao za prst!« 

Američki humor. Detektiv ulazi u 
jednu trgovinu i traži prsluk od če- 
lika, kroz koji ne mogu revolverski 
metci da prodru: 

»Garantirate li vi meni, da će se 
ovaj prsluk svakom metku oduprijeti? 
Ne će li koji zalutati u moje srce?« 

»Neće, mister. Ako bi i zalutao, vra- 
tit ću vam novac, koji ste dali za 
prsluk . . .« 


i£ Cl VAM POZNATO? 

1. Koji su najstariji spomenici sli- 
karstva kod Hrvata? 

2. Što šu bili »argozi« (»argosy«, 
»argosies«)? 

3. Gdje je bila osnovana akademija 
luđaka? 

4. Kako se sve kroz stoljeća nazi- 
vao glavni norveški grad? 

5. Što je »pasterizacija mlijeka«? 
Tko ju je pronašao? 

6. Što je »Merkatorova karta«? Po 
kome je nazvana? 

7. Što je »rastavak« u hrvatskom 
narodnom vjerovanju? 

ODGOVORI NA PROŠLA PITANJA 

1. Vid je Kotoranin bio franjevac. 
Rođen je u Kotoru. Bio je vrsni gra- 
ditelj. Sagradio je zadužbinu Visoke 
Dečane. 

2. Na otoku je' Hvaru u XVI. sto- 
ljeću živjela književnica Gracioza Lo- 
vrinčević. 

3. Hrvatski je povij esničar Pavao 
Ritter Vitezović Slovence i Srbe držao 
za dijelove hrvatskoga naroda te je 
nazvao Slovence Planinski Hrvati, a 
Srbe Onostrani Hrvati. 

4. Hrvatska se Vojnička Krajina 
(Granica) dijelila u jedanaest pukov- 
nija, u ličku, otočku, ogulinsku, đur- 
đevačku, slunj sku, križevačku, gradi- 
šku, brodsku, petrovaradinsku, prvu 
bansku pukovniju u Glini i drugu ban- 
sku pukovniju u Petrinji. 

5. Mujo Hrnjica i Mustaj beg Ha- 
sumović Lički glavni su junaci u pje- 
smama Hrvata muslimana. 

6. Roald je Amundsen najprvi od 
istraživača pokušao letjeti u aero- 
planu na sjeverni stožer u proljeće 
1925. Odvažni je Norvežanin 21. svib- 
nja poletio iz Kingsbay-a na Spitz- 
bergima, dopro je do 87° 43’ sjev. ši- 
rine, a onda se 15. lipnja morao vra- 
tit uvidjevši nemogućnost pothvata. 
Na povratku se spustio na spitzberg- 
sku obalu, gdje se prekrcaše na ribo- 
lovac »Sjoliv« i otploviše u Oslo. 

7. U Indiji se govori 225 jezika, a 
piše se sa 20 abeceda. Po popisu iz 
1931. g. ima 352,837.778 Indijaca. 

M. T. M. 


DOBRIJAN ČASTI DUGONJU 



Što to čika Dobrijan 
u sobici pravi? 

S prijateljem Dugonjom 
neko slavlje slavi . . . 


Nalio je čašicu 
dalmatinskog vina 
i kliknuo: »Živio 
stotinu godina!« 


Kucnuli su čašama, 
.prije neg će piti, 
.nisu se ni nadali, 
šta će se to zbiti . . . 


Od nevolje čiki se 
naježila kosa, 
a Dugonja ostao 
obješena nosa . . . 

Vodoravno: 3. Grč. bog ljubavi. 
6. RefL zamjenica. 7. Kratica za Evan- 
đelist. 9. Muško ime (skraćeno). 12. 
Nag. 15. Ponižena nota. 17. Boja lica 
(fon.) 18. Samovlada. 21. Kukac. 22. 
Žensko ime. 

Okomito: 1. Turska kapa. 2. Ja- 
panska narodna igra, poput šaiha. 4. 
Osnivač Rima. 5. Adamov sin. 8. Gorje 
u Francuskoj. 10. Mjera. 11. Ime hr- 
vatskog kralja (XIII. st.) 13. Lična za- 
mjenica. 14. Talijanska auto-marka. 
.16. Posuda. 17. Lična zamjenica. 18. 


Karta. 19. Francuska neodr. zamje- 
nica. 20. Pokazna zamjenica. 

ODGONETKA KRIŽALJKE 
IZ 21. BROJA »OBITELJI« 

Vodoravno: 1. Bok. 4. Poj. 6. 
Mat. 8. Kop. 9. Tavan. 10. Val. 11. 
Pop. 13. Mir. 17. Bat. 18. Rub. 20. 
Bat. 21. Đa'bar. 25. Mu. 26. Nos. — 
Okomito: 2. Om. 3. Katar. 4. Po- 
nor. 5. Op. 7. Tal. 8. Kap. 10. Vihor. 
12. Pokal. 16. Sudan. 17. Barun. 19. 
Ban. 20. Bat. 22. Li. 24. Ro. 


Domaći proizvod 

u svim veličinama 



TORBE U SPISE (AKTENTASE), NOVČARKE, TORBICE 

za dame i sve vrsti kožnate robe 



JOSIP F0ZY, ZAGREB, 

Masarykova ulica broj 10 


utrCas&of 

ILICA 728 62*9 ILICA 128 



Znojenje nogu i tijela 

Uslijed vrućine, teškog rada i hoda, mnogima znoj izje- 
da kožu ispod ruku, između nogu i nožnih prstiju te 
tako nastaju rane, vuk, upaljenje i otekline, Sve to 
brzo i sigurno prolazi, ako se upotrebljava Barttt- 
lićeva ljekovita mast i ljekoviti posio, koje 
proizvađa stara u godini 1599. osnovana Kaptolska lje- 
karna Sv. Marile, ljekarnik Vlatko Bartulić, Zagreb 
Dolac kraj Tržnice. Cijena kutije posipa Din 6*—. 

Dobiva se u svakoj ljekarni. 


s 

Problem broj 21 

L. Apro 



Bijeli matira sa dva poteza 


Problem broj 22 

G. Kristoffanini 



Bijeli matira u dva poteza. 


Ovim brojem završuje peti mjesec 
(svibanj)) Šahovskog Prvenstva. Rje- 
šenja se šalju do 15. lipnja. 

ISPRAVI! U rješenjima (ožujak) 
potkrala se pogreška: mjesto Br. 14. 
Pd8 — e8 mora biti Td8 — e8, što su 
već sami natjecatelji opazili ispore- 
divši sa svojim rješenjima. 


Emancipira i te se 

od inostranui proizvoda, u 
tome leži Vaš patriotizam 

OINARA 6* — 

SALVO D ONT 

pasta za zube bijeli zube, odstranjuje 
I rastapa zubni kamen. — Proizvodi : 
Drogerija S4LVATOR 
Zagreb, llioa 61 — Vlasnik M. F. i. Segedl 
Kod narudžbe od 12 tuba uz Izrezak 
ovog oglasa oljena tubi Dinara 5'— 


DOMAĆICE 

kupujte potrebitu sta- 
klarsku i porculan- 
sku robu u staklani 

R. PASARIĆ, ZAGREB, 

Ilica 5 Ilica 5 


Ilustrovani tjednik „ Obitelj * izlazi svake nedjelje. Pretplata 30 Din na tri mjeseca, za inozemstvo 3 dolara godišnje. Pretplata se plaća unaprijep 
Rukopisi se ne vraćaju. „Obitelji izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik „Obitelji* 
Zagreb, Trenkova 1. Adresa uredništva i uprave „Obitelji* : Zagreb , Trg Kralja Tomislava 21. Telefon 54-17. Cek. rač. pošt. šted. br. 33.536 
„ Obitelj * se tiska u Tiskari Narodnih Novina u Zagrebu . Za tiskaru odgovara V. Kirin, Zagreb , Deželićeva ul. 2. 

VATIKANSKA 

PINAKOTEKA 

Cijeli Vatikan je zapravo zbirka naj- 
ljepših umjetničkih tvorevina, što ih 
je ljudski duh uopće stvorio. Najveći 
umjetnici prošlosti stavili su se tu u 
službu Crkve, da svojim umj etničkim 
dje'hma uzveliičaju središte kršćanstva. 
Bazilika sv. Petra i slavna Michelan- 
gelova Sikstiinska kapela stoje tu sva- 
kako na prvome mjestu. I vatika iska 
galerija slika može se s pravom na- 
zvati jednom od najljepših na svijetu. 
U njoj ćeš naći umjetnine, od kojih 
je malo šta divnije stvoreno u cijeloj 
povijesti umjetnosti. 

Desno : NOVA ZGRADA 
VATIKANSKE PINAKOTEKE 
s krasno uređenim nasadama pred njom 



MURILLO: ZARUKE SVETE KATARINE 
Lijevo: LOVERINI: SMRT SVETOG ALEKSANDRA 
Desno: GUERCINO: SVETA MARGARETA 
Sve tri slike iz Vatikanske Pinakoteke u Rimu 


VELIKA DVORANA U NOVOJ ZGRADI 

